สปสช.แจ้งความเอาผิด 18 คลินิกทุจริตเงินบัตรทอง พร้อมมอบหลักฐานให้กองปราบปรามแล้ว
เลขาธิการ สปสช.เผย ได้แจ้งความเอาผิด 18 คลินิกทุจริตเงินบัตรทอง และมอบหลักฐานให้กองปราบปรามแล้วตั้งแต่ 7 ก.ค. 2563 พร้อมประสานงานเพื่อขอเอกสารหลักฐานเพิ่มเติมดำเนินคดีต่อไป11 ก.ค. 2563 นพ.ศักดิ์ชัย กาญจนวัฒนา เลขาธิการสำนักงานหลักประกันสุขภาพแห่งชาติ (สปสช.) กล่าวว่าจากกรณีที่ สปสช.ตรวจพบการทุจริตการเบิกจ่ายเงินค่าบริการคัดกรองโรคในกองทุนหลักประกันสุขภาพแห่งชาติ ของคลินิกเอกชน 18 แห่ง ในพื้นที่ กทม. โดย สปสช.ได้เรียกเงินคืน พร้อมกันนี้ได้ดำเนินการตามกฎหมายทั้งในคดีแพ่งและอาญา โดยเมื่อวันที่ 7 กรกฎาคม 2563 ที่ผ่านมา สปสช.ได้ไปแจ้งความร้องทุกข์ดำเนินคดีที่กองบังคับการปราบปราม พร้อมส่งเอกสารหลักฐานการทุจริตดังกล่าวเพื่อให้กองบังคับการปราบปรามดำเนินคดีตามกฎหมายต่อไปเลขาธิการ สปสช. กล่าวต่อว่า สปสช.ได้แจ้งความกับทางกองปราบปรามว่า การกระทำดังกล่าวของคลินิกเอกชนทั้ง 18 แห่งนั้น เป็นการจงใจบันทึกข้อมูลการรับบริการสร้างเสริมสุขภาพและป้องกันโรคอันเป็นเท็จ เพื่อประกอบการเบิกค่าชดเชยค่าบริการทางการแพทย์ เป็นเหตุให้ได้รับเงินไปจาก สปสช.เกินจริง ซึ่งการกระทำของคลินิกทั้ง 18 แห่ง ถือเป็นการกระทำโดยทุจริต ก่อให้เกิดความเสียหายแก่เงินหรือทรัพย์สินของทางราชการ ทำให้เกิดความเสียหาย เข้าข่ายเป็นความผิดทั้งทางแพ่งและทางอาญาในวันที่แจ้งความคือวันที่ 7 ก.ค. นั้น สปสช.ได้ส่งมอบเอกสารหลักฐานให้ทางกองปราบปรามแล้ว โดยระหว่างนี้ สปสช.จะประสานกับกองปราบปรามในการส่งเอกสารหลักฐานเพิ่มเติมอีกเพื่อดำเนินการทางกฎหมายต่อไป นพ.ศักดิ์ชัย กล่าว
เลขาธิการ สปสช.เผย ได้แจ้งความเอาผิด 18 คลินิกทุจริตเงินบัตรทอง และมอบหลักฐานให้กองปราบปรามแล้วตั้งแต่ 7 ก.ค. 2563 พร้อมประสานงานเพื่อขอเอกสารหลักฐานเพิ่มเติมดำเนินคดีต่อไป11 ก.ค. 2563 นพ.ศักดิ์ชัย
สุขภาพ,สาธารณสุข,สปสช.,คลินิกเอกชน,คลินิกชุมชนอบอุ่น,ทุจริตเงินบัตรทอง